CELEX: 62018CN0471
Language: ro
Date: 2018-07-18 00:00:00
Title: Cauza C-471/18 P: Recurs introdus la 18 iulie 2018 de Republica Federală Germania împotriva Hotărârii Tribunalului (Camera a cincea) din 8 mai 2018 în cauza T-283/15, Esso Raffinage/Agenția Europeană pentru Produse Chimice

5.11.2018   
            
            
               RO
            
            
               Jurnalul Oficial al Uniunii Europene
            
            
               C 399/21
            
         
      Recurs introdus la 18 iulie 2018 de Republica Federală Germania împotriva Hotărârii Tribunalului (Camera a cincea) din 8 mai 2018 în cauza T-283/15, Esso Raffinage/Agenția Europeană pentru Produse Chimice
      (Cauza C-471/18 P)
      (2018/C 399/29)
      Limba de procedură: engleza
      
         Părțile
      
      
         Recurentă: Republica Federală Germania (reprezentanți: P. Klappich și C. Schmidt, avocați)
      
         Celelalte părți din procedură: Esso Raffinage, Agenția Europeană pentru Produse Chimice, Republica Franceză, Regatul Țărilor de Jos
      
         Concluziile recurentei
      
      
                  —
               
               
                  Anularea Hotărârii Tribunalului Uniunii Europene din 8 mai 2018 în cauza T-283/15;
               
            
                  —
               
               
                  respingerea acțiunii;
               
            
                  —
               
               
                  obligarea reclamantei la plata cheltuielilor de judecată efectuate în procedurile în fața Curții și a Tribunalului.
               
            
         Motivele și principalele argumente
      
      În susținerea recursului, recurenta invocă următoarele motive.
      În primul rând, recurenta critică săvârșirea de către Tribunal a unei erori de drept prin faptul că a apreciat că scrisoarea intitulată „Declarație de neconformitate în urma unei decizii de evaluare a dosarului în temeiul Regulamentului (CE) nr. 1907/2006”, pe care ECHA a transmis-o la 1 aprilie 2015 Ministerului francez al Ecologiei, Dezvoltării Durabile, Transporturilor și Locuințelor (denumită în continuare „scrisoarea”), are un caracter juridic și a calificat-o ca fiind un act care poate fi atacat printr-o acțiune în anulare potrivit articolului 263 TFUE.
      În al doilea rând, recurenta critică săvârșirea de către Tribunal a unei erori de drept prin faptul că a aplicat în mod eronat articolul 42 alineatul (1) din Regulamentul (CE) nr. 1907/2006 (1), iar nu articolul 22 alineatul (2) din Regulamentul REACH.
      În al treilea rând, recurenta nu împărtășește opinia Tribunalului referitoare la repartizarea unor competențe generale între statele membre și ECHA, potrivit căreia doar ECHA are competența să decidă cu privire la conformitatea datelor de înregistrare cu cerințele REACH.
      
         (1)  Regulamentul (CE) nr. 1907/2006 al Parlamentului European și al Consiliului din 18 decembrie 2016 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, p. 1, Ediție specială, 13/vol. 60, p. 3).